**Shunyata**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

noaptea

când morţii îşi cern nisipul

între pământ şi lună

echilibru fragil

dintre simţuri şi spirit

dintre patimă şi înţelepciune

vânez păsările

luminii

noaptea

când furtuni de forme tulbură veghea

în libertatea nelibertatii

credinţă şi îndoială

cu gheare de foc prind sufletul de cer

cât un colibri de-ar fi

mi-ar fi îndeajuns

să sorb din irisul nevăzutului

luminarea

noaptea

când kundalini atinge bezna

în istovirea clipei

spre neunde

înalţ păgână rug

să-mi mântuie setea nebună

shunyata